06:25 עזון עתמה: כבר הרבה זמן שלא ראינו תור כה ארוך. כארבעים פועלים ממתינים.
שישה צעירים שהתפלחו דרך הגדר ונתפסו מחכים לתעודות הזהות ליד עמדות הבדיקה. הם כבר רוצים ללכת הביתה אך עליהם לשאת בעונש על כך שאין להם אישורי עבודה.
במקום פועלות שלוש עמדות בדיקה, הקצב נראה סביר אך התור ארוך.
מעבר שומרון :אין משטרה ביציאה מישראל. תור ארוך של מתנחלים היוצאים לעבודה.
06:55 זעתרה/תפוח: חיילי מג"ב בעמדה בודקים מיני ואן. מעט מאד מכוניות במעלה הדרך כך שלא נוצר תור.
07:25 בית פוריכ : המחסום ריק מנוכחות צבאית.
בכניסה לכפר רכב צבאי חונה. לא ברור למה.
עוורתא :הזרוע הצהובה חוסמת את המעבר.
מחסומי יצהר/בורין:רכב צבאי חונה בשטח המחסום אך אינו מפריע לתנועה.
07:45 זעתרה/תפוח:אין בדיקה בעמדות. חייל יושב באחת מהן ובמגרש החנייה מתארגנת כלבנית. בוודאי יגרם שם עיכוב לתנועה במהלך הבוקר.
השעות נרשמו לפי שעון ישראל, בפלסטין כבר שעון חורף והם ישנים עוד שעה.